FA MOENG wa motlha wa segompieno, fela jaaka motsamai wa bogologolo, a le kgakajana, o bona Berea (Véroia) e ikadile fa tlase ga mhapha o o tletseng dimela tse ditala wa Thaba ya Bermios. Berea e bokgakala jwa dikilometara di ka nna 65 kwa borwabophirima jwa Thesalonika mme e bokgakala jwa dikilometara di le 40 go tswa mo Lewatleng la Aegean. Thaba ya Olympus, e leng lefelo le go buiwang ka lone mo ditlhamaneng la medimo e megolo ya tempele ya Bagerika, e kwa borwa. 10 Ruri go tla bo go le molemo go ipha nako ya go sekaseka maemo. Gongwe le wena o ka tswa o le molato ka ntlha ya se se diragetseng, ka gonne o ile wa iteega tsebe ka tsela nngwe. Kgotsa koloi ya mokgweetsi yo mongwe e ka tswa e ne e na le mathata a a rileng. Ntlha mo kgannyeng eno ke gore re ka kgona go fokotsa bogale, go swabisiwa, kgotsa maikutlo a mangwe a a sa siamang, ka go leba dilo ka tsela e e siameng, go tlhaloganya maemo, le go iketleeletsa go itshwarela. Moreri 7:9 ya re: “O se ka wa itlhaganelela go kgopisega mo moyeng wa gago, gonne go kgopisega go nna mo sehubeng sa dimatla.” O se ka wa kgopisega motlhofo. Gantsi re ka tsaya gore motho o re kgopisitse ka boomo ntswa go sa nna jalo; gongwe e le fela ka ntlha ya bosaitekanelang kgotsa e le go sa tlhaloganyane. Leka go nna tekatekano ka se go ka lebegang e le ditiro kgotsa mafoko a a sa siamang, mme o iketleeletse go itshwarela ka lorato. Fa o ka kgona go dira jalo, o tla itumela.—Bala 1 Petere 4:8.